Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: A Magyar Köztársaság 2001. és 2002. évi költségvetéséről szóló 2000. évi CXXXIII. törvény 5. számú mellékletének 14. pontjában foglalt felhatalmazás alapján a Pénzügyminisztérium — a Belügyminisztérium egyetértő véleményével — az alábbi közleményt adja ki:
Paragraph Index: 410

A Magyar Köztársaság 2001. és 2002. évi költségvetéséről szóló 2000. évi CXXXIII. törvény 5. számú mellékletének 14. pontjában foglalt felhatalmazás alapján a Pénzügyminisztérium — a Belügyminisztérium egyetértő véleményével — az alábbi közleményt adja ki: A központi költségvetés egyszeri hozzájárulást biztosít a helyi önkormányzatoknak a kincstári finanszírozási rendszer kialakításához. Az e célra jóváhagyott előirányzat összege 500 millió forint, melynek felhasználása a következő igénylési, folyósítási és elszámolási rend szerint történik: Hozzájárulásban részesülhet az a helyi önkormányzat, amely felügyeleti szervi támogatásban (intézményfinanszírozásban) részesülő — legfeljebb OEP kör nélküli és/vagy a helyi kisebbségi önkormányzat által nyitott önálló bankszámlá(ko)n kívül — intézményei teljes körének, e közlemény szerint meghatározott kincstári módszerrel történő finanszírozását 2001. január 1-jével, vagy év közben, de legkésőbb 2002. január 1-jével bevezeti. A támogatás igénybevételének együttes feltételei a következők: A helyi kincstári pénzellátási rendszer alkalmazása esetén az önkormányzat — csak az előirányzat-felhasználási ütemterv keretein belül, — a gazdasági eseményekhez igazodóan, — utólagosan, és — az intézményi bevételek (beleértve az átvett pénzeszközöket is) beszámításával teljesít kifizetéseket az intézmény utalványozására. Az önkormányzat az önálló és részben önálló költségvetési szervei pénzellátását egyetlen költségvetési elszámolási számláról (intézményi alszámlák nyitási lehetősége mellett) bonyolítja. — Az önkormányzat 2000. december 31-ig folyamatosan a polgármesteri hivatalon (körjegyzőségen) kívül legalább két önálló, vagy önálló bankszámlával rendelkező, részben önálló költségvetési szervvel rendelkezett. — Az önkormányzat az előzőek szerint kialakított kincstári rendszert legalább a támogatás igénybevételének évét követő év végéig alkalmazza. A támogatás igénylésének módja Az önkormányzat támogatási kérelmét a Pénzügyminisztériumhoz az illetékes megyei, illetve fővárosi államháztartási hivatalokon keresztül nyújthatja be 2 pél- KÖZLEMÉNYEK, HIRDETMÉNYEK V. rész 2001/13. szám dányban. Az államháztartási hivatalokhoz való beérkezés határideje 2001. május 10. A támogatási kérelemhez az alábbi dokumentumokat szükséges csatolni: — A képviselő-testület (közgyűlés) határozatát a kincstári finanszírozási rendszer bevezetéséről, vagy a jelenleg működtetett kincstári rendszer — a támogatás igényléséhez szükséges — továbbfejlesztéséről. — Megállapodást az önkormányzatok, az intézmények és a bankszámlavezető pénzintézet között az új finanszírozás tartalmáról, rendjéről. — A finanszírozási körbe tartozó önálló és részben önálló — a polgármesteri hivatalon (körjegyzőségen) kívüli — intézmények 2000. évi teljesített költségvetési bevételi és kiadási előirányzatának főösszegét intézményenként és összesen. — Összehasonlító jellegű kimutatást, amely tartalmazza a kincstári finanszírozási rendszer bevezetését megelőzően az önkormányzat költségvetési szerveinek felsorolását önálló és részben önálló szervenként, annak megjelölésével, hogy mely szervek rendelkeztek önálló bankszámlával, továbbá a kincstári rendszer bevezetését követően a költségvetési szervek felsorolását — szintén az önálló és részben önálló gazdálkodási jogkörök megjelölésével — annak megjelölésével, hogy mely költségvetési szervek pénzforgalmát bonyolítja a kincstár alcímű számla megnyitásával. (A kimutatásban jelölni szükséges, ha egy alcímű számlán több költségvetési szerv pénzforgalma együttesen bonyolódik, hogy mely szervek pénzforgalmát vonják közös alcímű számlára.) A támogatás folyósítása A felülvizsgált és összesített igények alapján a támogatások odaítéléséről a rendelkezésre álló keret erejéig a Pénzügyminisztérium 2001. június 30-ig dönt. A támogatás a kincstári finanszírozás keretébe vont költségvetési szervek — 2000. december 31-i állapotnak megfelelő — számától függő, és költségvetésük főösszegének nagysága szerint differenciált támogatásból tevődik össze. A támogatás legkisebb összege 1 000 000 forint. A Belügyminisztérium a nettó finanszírozás keretében a 2001. január 1-jei vagy július 1-jei bevezetés esetén egy összegben 2001. július 25-én, 2002. január 1-jei bevezetés esetén november 25-én utalja a támogatást az önkormányzatok részére. A támogatás felhasználása A támogatás az önkormányzati kincstári rendszer létrehozásával kapcsolatos kiadásokra fordítható (pl. hardver és szoftver eszközök beszerzése, hálózatkiépítés, szervezési, oktatási, továbbképzési kiadások). A támogatás elszámolása Az elszámolás a 2001. évi zárszámadással egyidejűleg a központosított előirányzatokkal való elszámolás keretében történik. Ha a támogatás igénybevételének évét követő év végét megelőzően az önkormányzat a közleménytől eltérő feltételek szerint szervezi át intézményei pénzellátását a kapott támogatás teljes összegére jogosulatlanná válik az önkormányzat. Melléklet Ajánlás a Magyar Köztársaság 2001. és 2002. évi

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes